Asteroidni pojas

Asteroidni ili planetoidini pojas je predio Sunčevog sistema  između putanja Marsa i Jupitera, sa prosječnim udaljenostima od Sunca između 1.7 i 4 AJ, kojega karakterizira prisutnost brojnih asteroida. Većina asteroida u pojasu imaju ekscentricitete od 0.1 do 0.2. Područje najveće gustoće putanja asteroida je između 2.2 i 3.3 AJ. Orbitalni period traje 3,2-5,8 godina. Zbog međusobnih sudara njihove putanje se znatno mijenjaju. Nedostatak asteroida u neposrednoj blizini Jupitera naziva se Kirkwoodova praznina. Do sada je otkriveno, s najmanjim prečnikom od 1 km, oko 740000 asteroida.Astroidengürtelspektrum.de, objavljeno 9.7.2015 Asteroiden und Asteroiden-Gürtel meta-evolutions.de, objavljeno 9.7.2015 

Otprilike polovina mase Glavnog pojasa sadržana je u četiri najveća asteroida: Ceres, Vesta, 2 Pallas i Hygiea.Matt Williams (2015-08-23). "What is the Asteroid Belt?". Universe Today. Pristupljeno 20-01-2021. Ukupna masa pojasa iznosi približno 4% mase našeg Mjeseca.

Ceres, jedini objekt u pojasu asteroida dovoljno veliki da može biti patuljasta planeta, ima prečnik od oko 950 km, dok Vesta, 2 Pallas i Hygiea imaju srednji prečnik manji od 600 km.
Preostala tijela pojasa su manja od navedenih. Materijal asteroida tako je tanko raspoređen da su brojne bespilotne letjelice proletjele pojas bez većih incidenata.Brian Koberlein (12-3-2014). "Why the Asteroid Belt Doesn't Threaten Spacecraft". Universe Today. Pristupljeno 21-01-2021. Uprkos tome, događaju se sudari između velikih asteroida, koji mogu dovesti do stvaranja porodice asteroida čiji članovi imaju slične orbitalne karakteristike i sastav. Pojedinačni asteroidi unutar asteroidnog pojasa kategorizirani su prema njihovim spektrima, a većina ih spada u tri osnovne grupe: ugljični (tip C), silikatni (tip S) i bogati metalima (tip M).

Pojas je nastao od primordijalne (iskonske) Sunčeve nebule, kao grupa planetezimala How Did The Asteroid Belt Form? Was There A Planet There?" . CosmosUp. 17-01-2016. Pristupljeno 25-01-2021.. Planetezimali su manji prethodnici protoplaneta. Između Marsa i Jupitera, gravitacione perturbacije s Jupitera dale su protoplanetama toliko orbitalne energije da ove nisu mogle formirati planetu Nola Taylor Redd (11-06-2012). "Asteroid Belt: Facts & Information". Space.com. Pristupljeno 25-01-2021. Sudari među tijelima pojasa su postali previše nasilni i umjesto da se spoje, planetezimali i većina protoplaneta su se razbili. Kao rezultat toga 99,9% izvorne mase pojasa asteroida izgubljeno je u prvih 100 miliona godina od nastanka Sunčevog sistema Beatty, Kelly (March 10, 2009). "Sculpting the Asteroid Belt". Sky & Telescope. Pristupljeno 25-01-2021. Neki su se fragmenti na kraju našli u unutrašnjem Sunčevom sistemu, što je dovelo do sudara meteorita s unutrašnjim planetama. Orbite asteroida i dalje su znatno poremećene kad god njihov period okretanja oko Sunca tvori orbitalnu rezonancu s Jupiterom. Na tim orbitalnim udaljenostima nastaje Kirkvudova pukotina dok se oni premještajuu druge orbite Delgrande, J. J.; Soanes, S. V. (1943). "Kirkwood's Gap in the Asteroid Orbits". Journal of the Royal Astronomical Society of Canada. 37: 187.

Dana 22. januara 2014, ESA-ini naučnici objavili su prvo otkriće vodene pare na Ceresu, najvećem objektu u pojasu asteroida Küppers, Michael; O’Rourke, Laurence; Bockelée-Morvan, Dominique; Zakharov, Vladimir; Lee, Seungwon; von Allmen, Paul; Carry, Benoît; Teyssier, David; Marston, Anthony; Müller, Thomas; Crovisier, Jacques; Barucci, M. Antonietta; Moreno, Raphael (2014). "Localized sources of water vapour on the dwarf planet (1) Ceres". Nature. 505 (7484): 525–527..  Otkrivanje je izvršeno korištenjem infracrvenih senzora svemirske opservatorije Herschel. Nalaz je bio neočekivan jer se za komete, a ne za asteroide, smatralo da ispuštaju ovakva isparenja. Prema jednom od naučnika "Granice između kometa i asteroida postaju sve nejasnije" Harrington, J. D. (22 January 2014). "Herschel Telescope Detects Water on Dwarf Planet – 14-021". NASA. Pristupljeno 25-01-2021-

Većina meteorita koji padnu na Zemlju dolazi baš iz ovog dijela Sunčevog sistema.

Historija nastanka
Postoji nekoliko teorija. Prema jednoj teoriji, koja je u međuvremenu odbačena, asteroidi su nastali kao ostaci ranih planeta. Druga teorija, smatra da su asteroidi bili mlade planete koje se nisu mogle potpuno formirati zbog jake gravitacije Jupitera. Kasnije su se međusobnim sudarima razdijelili na manje gromade.

Podjela
Ovaj pojas često se naziva i Glavni asteroidni pojas, ili Glavni pojas, da bi se napravila razlika u odnosu na druge populacije asteroida. Postoje grupe Apoheli, Ateni, Apoloni, Amori kao i asteroidi glavnog pojasa.

Grupa Apoheli
Ovdje se ubrajaju oni čija putanja se nalazi u području Zemljine putanje. Poznati su: 2003 CP20 i 2004 JG6.

Grupa Ateni
Nazivaju se i neobične patuljaste planete, jer imaju nejasnu putanju. Najpoznatiji predstavnik je 2620 Aten (stari naziv 1976 AA). Do oktobra 2007 otkriveno je oko 419 objekata.

Grupa Apoloni
To je veoma opasna grupa za Zemlju, naziv im potječe od asteroida 1862 Apolon. Njihove putanje presijecaju Zemljinu, 3200 Phaethon primjera radi prečnika od 5 km, približava se Suncu i do 20,9 miliona km. Poznati su još 2102 Adonis i 69230 Hermes. Do sada (oktobar 2007.) poznato je ukupno 2834 objekta, koji se ubrajaju u ovu grupu.

Grupa Amori
Ova grupa ima putanju tačno između Marsa i Zemlje. Poznati su 1221 Amor i 433 Eros, trenutno (oktobar 2007.) pripada 2090 objekata ovoj grupi.

Asteroidi u glavnom pojasu
desno|220px|mini|Raspored glavnog pojasa u odnosu na ekliptiku
Glavni pojas se dijeli na tri područja: unutrašnje, srednje i vanjsko. Svako područje ima nekoliko tzv. porodice asteroida.

Unutrašnje područje
Ovdje postoje tri porodice asteroida: Flora, Vesta i Nysa.

Srednje područje
Ovdje postoje dvije porodice asteroida: Eunomia i Gefion.

Vanjsko područje
Ima četiri porodice: Koronis, Eos, Themis i Hygiea.

 Asteroidi 
 858 El Djezaïr
 859 Bouzaréah
 877 Walküre
 925 Alphonsia
 934 Thüringia

Reference

 Također pogledajte 
 Kuiperov pojas

Kategorija:Asteroidi
Kategorija:Sunčev sistem
Kategorija:Asteroidi glavnog pojasa